Vermiste bejaarde dood aangetrefArgieffoto ŉ 85-jarige man wat al vir bykans ŉ maand lank in die Oos-Kaap vermis word, se liggaam is opgespoor. “Nyekeshe Stone het op 21 Mei in Centane verdwyn,” het kapt. Jackson Manatha, woordvoerder van die polisie, Woensdag gesê. “Stone het sy koeie gemelk en hulle toe na ŉ veld gedryf. Hy het egter nooit weer teruggekeer huis toe nie.” Sy familie het na hom begin soek en hom op 1 Junie as vermis aangemeld by die Centane-polisie. Die polisie het ŉ honde-eenheid ontbied, maar hulle het tevergeefs na Stone gesoek. “Twee mans het Maandag tussen klippe op sy ontbinde liggaam afgekom,” het Manatha bygevoeg. “Dit is nie duidelik of die mans wat die liggaam gevind het, jagters is of na hul eie vee op soek was nie.” Die polisie doen ‘n geregtelike doodsondersoek. Geen vuilspel word vermoed nie.